ZAPISNIK
s 10. sjednice Vijeća Gradske četvrti Črnomerec, održane 28. ožujka 2018. 
         u prostorijama Područnog ureda Črnomerec, 
                 Trg Francuske Republike 15/1, s početkom u 15 sati

Nazočni članovi Vijeća Gradske četvrti Črnomerec: 
Josip Jelić, Ljiljana Peršinec, Zdravko Banožić, Dragutin Buden, Vlado Crkvenac, Maja Čižić, Tomislav Domes, Tomislav Kolačny,  Tomislav Matošin, Branko Matun,  , Vanja Mojzeš, Ana Marija Pilaš, Martin Postružin, Siniša Ružić i  Miroslav Šurbek. 

Drugi nazočni:  Branko Kasalo, predsjednik VMO „Jelenovac“, Mirko Berić, potpredsjednik VMO „Bartol Kašić“, Vesna Brezić, članica VMO Kustošija Centar, Danijel Vuk, predsjednik VMO Medvedgrad, Snježana Ordanić, voditeljica Područnog odsjeka Črnomerec Mirella Šušak Cvetković, viša stručna suradnica, Maja Mateša, stručni referent za rad gradske četvrti i mjesnih odbora, Ivan Lončar,  Natalija Vidak, stručni referent za rad gradske četvrti i mjesnih odbora, 

Sjednicu otvara Josip Jelić, predsjednik Vijeća Gradske četvrti Črnomerec te pozdravlja sve nazočne.

Predsjednik konstatira da su prisutni svi članovi Vijeća, čime su stečeni uvjeti za raspravu i pravovaljano odlučivanje.

Predsjednika daje na usvajanje Zapisnik  s 9. sjednice VGČ Črnomerec.

Jednoglasno usvojen Zapisnik s 9. sjednice Vijeća Gradske četvrti Črnomerec. 

Predsjednik dopunjuje dnevni red slijedećim točkama; točka 7. Sokolska ulica-uređenje ulice, točka 8. OŠ „Pavleka Miškine“ i Ulica Prevoj-iscrtavanje žute linije.
Tako dopunjen dnevni red daje na glasovanje

Jednoglasno usvojen slijedeći		
	
			                      dnevni red:

1. Izvješće Mandatnog povjerenstva o mirovanju mandata člana vijeća i početku obnašanja dužnosti zamjenika člana vijeća
1. Prijedlog Zaključka o mirovanju mandata člana vijeća i početku obnašanja dužnosti zamjenika člana vijeća
1. Prijedlog Plana komunalnih aktivnosti za 2018.
1. Prijedlog Zaključka o osnivanju i imenovanju Vijeća za prevenciju Gradske četvrti Črnomerec
1. Udruga za lokalni razvoj „Medvedgrad“- zamolba za suradnju u provedbi projekta Eko Črnkas, donošenje zaključka
1. Uvođenje autobusne linije Mikulići-Lukšići-Šestine, donošenje zaključka
1. Sokolska ulica – uređenje
1. OŠ „Pavleka Miškine“ i Ulica Prevoj – iscrtavanje žute linije
1. Informacije, pitanja i prijedlozi
1. Komunikacija gradskih upravnih tijela i trgovačkih društva s predsjednicima tijela mjesne samouprave
1. Zaključci vijeća gradskih četvrti-obavijest

Ad.1. Izvješće Mandatnog povjerenstva o mirovanju mandata člana vijeća i početku obnašanja dužnosti zamjenika člana vijeća


Predsjednik čita Izvješće Mandatnog povjerenstva o mirovanju mandata člana vijeća Marka Milića. Daje Izvješće na glasovanje.

Jednoglasno usvojeno slijedeće

IZVJEŠĆE
o mirovanju mandata člana vijeća i početku obnašanja dužnosti 
zamjenika člana vijeća

I.

1. Mandatno povjerenstvo utvrđuje da je član Vijeća Gradske četvrti Črnomerec, 
Marko Milić, izabran na koalicijskoj listi HDZ – BUZ – ZS- ZDS - HDS, 21. 
svibnja 2017. stavio mandat u mirovanje na dužnost člana Vijeća Gradske četvrti  
Črnomerec, iz osobnih razloga. Sukladno odredbi članka 12. stavka 1. i 2. Odluke 
o izboru članova vijeća gradskih četvrti i vijeća mjesnih odbora (Službeni glasnik 
Grada Zagreba 4/13, 5/17 i 7/17).  stekli su se uvjeti o stavljanju mandata u 
 mirovanje člana Vijeća Marka Milića.    

1. Sukladno članku 14. stavku 2. i 3. Odluke o izboru članova vijeća gradskih četvrti i vijeća mjesnih odbora (Službeni glasnik Grada Zagreba 4/13, 5/17 i 7/17) člana Vijeća izabranog na koalicijskoj listi HDZ – BUZ – ZS- ZDS - HDS zamjenjuje neizabrani kandidat s liste kojeg odredi politička stranka kojoj je u trenutku izbora pripadao. Za zamjenika Marka Milića odredila je Zdravka Banožić kandidata s koalicijske liste HDZ – BUZ – ZS- ZDS – HDS. 
II.

	Mandatno povjerenstvo predlaže Vijeću da prihvati ovo Izvješće i donese Zaključak o prestanku mandata članu Vijeća Gradske četvrti Črnomerec i verifikaciji mandata zamjeniku člana Vijeća, u predloženom tekstu.



Ad.2. Prijedlog Zaključka o mirovanju mandata člana vijeća i početku obnašanja dužnosti zamjenika člana vijeća


Predsjednik daje Prijedlog Zaključka o mirovanju mandata člana vijeća i početku obnašanja dužnosti zamjenika plana vijeća na glasovanje.

Jednoglasno usvojen slijedeći





ZAKLJUČAK
o mirovanju mandata člana Vijeća Gradske četvrti Črnomerec 
i početku obnašanja dužnosti zamjenika člana Vijeća


1. Prima se na znanje Izvješće Mandatnog povjerenstva o mirovanju mandata članu Vijeća Gradske četvrti Črnomerec i početku obnašanja dužnosti zamjenika člana Vijeća.

1. Dana 21. ožujka 2018. počinje mirovanje mandata iz osobnih razloga članu Vijeća Marku Miliću. 

1. Dana 28. ožujka 2018. Zdravko Banožić započinje s obnašanjem dužnosti zamjenika člana Vijeća.

1. Ovaj će zaključak biti objavljen u Službenom glasniku Grada Zagreba.



Ad.3. Prijedlog Plana komunalnih aktivnosti za 2018.


Predsjednik otvara raspravu.
U raspravi sudjelovali: Tomislav Matošin, Vanja Mojzeš, Tomislav Domes, Tomislav Kolačny, Maja Čižić, Branko Matun, Vlado Crkvenac i Josip Jelić.

Predsjednik daje prijedlog Plana komunalnih aktivnosti Gradske četvrti Črnomerec za 2018. na glasovanje.

S 9 glasova ZA i 4 SUZDRŽANIM i 2 PROTIV usvojen Plan komunalnih aktivnosti Gradske četvrti Črnomerec za 2018. koji je prilog Zapisniku.



Ad.4. Prijedlog Zaključka o osnivanju i imenovanju Vijeća za prevenciju Gradske četvrti Črnomerec

Predsjednik kratko obrazlaže na koji način se predlažu kandidati za Vijeće za prevenciju te daje prijedlog na glasovanje.

S 13 glasova ZA i 2 SUZDRŽANA usvojen slijedeći



ZAKLJUČAK
o osnivanju i imenovanju Vijeća za prevenciju Gradske četvrti Črnomerec


1. Osniva se Vijeće za prevenciju Gradske četvrti Črnomerec (u daljnjem tekstu: Vijeće), u svrhu koordinacije aktivnosti svih društvenih subjekata na postizanju što većeg stupnja sigurnosti, zaštite ljudi i imovne te kvalitete življenja na području Gradske četvrti Črnomerec.

1. Zadaće Vijeća su:
1. Organiziranje i koordiniranje provođenja aktivnosti i mjera na povećanju sigurnosti građana i imovine;
1. Suradnja i davanje potpore svim društvenim subjektima, čiji rad je u funkciji povećanja sigurnosti građana i imovine;
1. Reagiranje na pojavne oblike kriminala u začecima te prepoznavanje njihovih uzroka;
1. Koordinacija rada Vijeća s Vijećem za prevenciju Grada Zagreba;
1. Iniciranje osnivanja vijeća za prevenciju mjesnih odbora;
1. Zajedničke preventivne aktivnosti s vijećima za prevenciju mjesnih odbora;
1. Podnošenje izvješća o aktivnostima i mjerama prevencije kriminaliteta na području gradske četvrti;
1. Uključivanje građana s područja gradske četvrti u provedbe pojedinih dijelova programa;
1. Informiranje i prezentiranje rada i rezultata rada sudionika preventivnih aktivnosti u medijima i javnosti.

1. Članove Vijeća imenuje Vijeće Gradske četvrti Črnomerec.
Vijeće ima predsjednika, zamjenika i po čet članova.
Predsjednik Vijeća je po položaju predsjednik Vijeća Gradske četvrti Črnomerec,
Zamjenik predsjednika je po položaju načelnika (pomoćnika načelnika za) II policijske postaje, Policijska uprava zagrebačka.
Članovi Vijeća su članovi Vijeća Gradske četvrti Črnomerec, predstavnici udruga, vjerskih zajednica, ugledni pojedinci i članovi zajednice koji će svojim radom pridonijeti razvoju zajednice i većoj sigurnosti građana.

1. U Vijeće imenuju se:
1. Za predsjednika: predsjednik Vijeća Gradske četvrti Črnomerec
1. Za zamjenika predsjednika: načelnik II policijske postaje, Policijske uprave zagrebačke, Jadranko Jurčević
1. Za članove:
1. Tri člana iz redova članova Vijeća Gradske četvrti Črnomerec.
Tomislav Kolačny
Martin Postružin
Ana Marija Pilaš
1. Dva člana iz redova udruga, vjerskih zajednica, ugledni pojedinci i članovi zajednice i drugih djelatnika:
Gordana Kajić, predstavnica OŠ Kustošija
Božidar Tenšek, predstavnik crkve Svetog Nikole Tavelića

1. Način rada utvrdit će se poslovnikom koji Vijeće donosi na svojoj kostituirajućoj sjednici, što ju saziva predsjednik Vijeća Gradske četvrti Črnomerec

1. U razdoblju od raspuštanja Vijeća Gradske četvrti Črnomerec do konstituiranja novoizabranog Vijeća Gradske četvrti Črnomerec, odnosno do imenovanja novih članova Vijeća svim imenovanima članovima Vijeća traje mandat.

1. Stručne, administrativne i tehničke poslove za Vijeća obavljat će Gradski ure za mjesnu samoupravu.

1. Ovaj će zaključak biti objavljen u Službenom glasniku Grada Zagreba.




Ad.5. Udruga za lokalni razvoj „Medvedgrad“- zamolba za suradnju u provedbi projekta Eko Črnkas, donošenje zaključka

Predsjednik otvara raspravu.
U raspravi sudjelovali: Maja Čižić, Tomislav Matoin, Siniša Ružić i Josip Jelić.

Predsjednik predlaže da se navedeni zahtjev dopuni s osnovnim podacima kao što su; koliko Udruga ima članova, od kada postoji i koji im je program rada.


Ad.6. Uvođenje autobusne linije Mikulići-Lukšići-Šestine, donošenje zaključka

Predsjednik obrazlaže traženo te kaže da su navedeno podržali i MO Šestine i VGČ Podsljeme te otvara raspravu.

U raspravi sudjelovali: Miroslav Šurber, Tomislav Matošin i Josip Jelić.
Predsjednik daje prijedlog Zaključka na glasovanje.

Jednoglasno usvojen slijedeći


Z A K LJ U Č A K
           o  prijedlogu uvođenja autobusne linije Mikulići - Lukšić – Šestine  


1. 	Vijeće je razmotrilo inicijativu Vijeće Mjesnog odbora Medvedgrad, o uvođenju
autobusne linije mini autobusom Mikulići - Lukšić – Šestine i mišljenje Vijeća Gradske četvrti Podsljeme i Vijeća Mjesnog odbora Šestine. 

1. 	Vijeće podržava inicijativu da mini autobus prometuje na trasi Mikulići - Lukšić – Šestine, te predlaže izradu  obzirom da je na dijelu ulice Mikulići uspon od 19 %, koji stvara prepreku prilikom prometovanja.

1. [bookmark: OLE_LINK15][bookmark: OLE_LINK14][bookmark: OLE_LINK11][bookmark: OLE_LINK10]	Ovaj Zaključak dostavit će se Gradskom uredu za prostorno uređenje, izgradnju Grada, graditeljstvo, komunalno redarstvo i promet i Zagrebačkom holdingu d.o.o. Podružnica Zagrebački električni tramvaj na daljnje postupanje.  






Ad.7. Sokolska ulica – uređenje

Predsjednik daje prijedlog Zaključka na glasovanje.
Jednoglasno usvojen slijedeći

Z A K L J U Č A K
o uređenju Sokolske ulice

1. Vijeće Gradske četvrti Črnomerec razmotrilo je Zaključak Vijeća Mjesnog odbora Kustošija centar o pokretanju inicijative za uređenje i obnovu Sokolske ulice sa ciljem rasterećenja prometne zakrčenosti u istoj.

1. Vijeće podržava navedeni Zaključak kojim se predlaže izgradnja  podvožnjaka ili nadvožnjaka preko željezničke pruge ili rješenje od strane struke. Također se traži da se u sklopu uređenja i obnove Sokolske ulice sanira ili ukloni most na potoku Kustošak nasuprot ulice Marijana Matkovića od kojeg je preostala jedino noseća konstrukcija. 

1. Ovaj će zaključak biti dostavljen Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.



Ad. 8.  OŠ „Pavleka Miškine“ i Ulica Prevoj-iscrtavanje žute linije

Predsjednik daje prijedloge zaključka na glasovanje

Jednoglasno usvojeni slijedeći



Z A K L J U Č A K
 	                o iscrtavanje žutih linija kod 
Osnovne škole „Pavleka  Miškine“, Sveti Duh 24  

1. Vijeće Gradske četvrti Črnomerec raspravljalo je o Osnovnoj školi „Pavleka Miškine“ u ulici Sveti Duh 24 te neprimjerenom prometovanju automobila, kamiona i šlepera. 

1. Vijeće traži da se iscrtaju žute linije za smirivanje prometa u ulici Sveti Duh kod kbr. 24 te se postave prometni znakovi upozorenja da su djeca u prometu,  obzirom da je u promet uključen i velik broj djece  zbog osnovne škole i dječjeg vrtića.  

1. Ovaj će zaključak biti dostavljen Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet  na daljnje postupanje.








Z A K L J U Č A K
   o iscrtavanje žutih linija za smirivanje prometa u ulici Prevoj



1. Vijeće Gradske četvrti Črnomerec raspravljalo je o ulici Prevoj i vozačima automobila koji voze prebrzo unatoč što je ulica uska i bez nogostupa. 

1. Vijeće traži da se iscrtaju žute linije za smirivanje prometa u ulici Prevoj kod kbr. 18 i 22, obzirom da je na tom dijelu ulica uska i nepregledna, a u neposrednoj blizini se nalazi dječje igralište.  

1. Ovaj će zaključak biti dostavljen Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet  na daljnje postupanje.


     Ad.9. Informacije


Predsjednik čita informacije koje su vijećnici primili u materijalima za sjednicu. Daje riječ vijećnicima.

Tomislav Kolačny  moli da se stavi jedan stupić Ilica-Cankareva ispred caffe bara Kika.
Maja Čižić kaže da je MO Sveti Duha zatražio da Vijeća uputi dopis podružnici Čistoća da se kontejneri ne prazne prije početka nastave u školi. Također moli da se postave kanalice u ulici Gudura.
Snježana Ordanić odgovara da je to u planu aktivnosti za ovu godinu.
Maja Čižić kaže da MO „Bartol Kašić“ traži da se sanira rupa na križanju Selske i parka u Ulici baruna Filipovića te da se uredi ulaz u sklonište u parku na Trgu Francuske republike. Također iznosu primjedbu svih MO da se zeleni otoci ne prazne redovito.
Tomislav Matošin moli da se sjednice Vijeća održavaju prije sjednica skupštine te da se zatraži od II Policijske postaje pojačana ophodnja ispred bolnice Sveti Duh zbog nepoštivanja prometnih znakova uslijed čega dolazi do velikih gužvi. 
Predsjednik kaže da to nije u nadležnosti II PP već Prometne policije Lučko.
Tomislav Matošin iznosi stranački problem, a tiče se konkretno SDP-ovog zahtjeva za korištenje prostora u MO Šestinski dol – Vrhovec. Smatra da se trenutno od strane predsjednice mjesnog odbora trenira strogoća obzirom da se uskraćuje donošenje zaključka za isto te neuvrštavanje zahtjeva na dnevni red.
Predsjednik odgovara da danas MO ima sjednicu Vijeća te da postoji dopuna dnevnog reda. Ne želi prejudicirati te smatra da će se naći kompromisno rješenje na obostrano zadovoljstvo.
Iznosi informaciju da je potpredsjednicu gđu. Ljiljanu Peršinec zamolio da bude koordinatorica akcije koju je provodio MO Šestinski dol – Vrhovec, a zove se Najljepša okućnica te da se ta akcija proširi na područje cijele Gradske četvrti.
Obavještava prisutne da je pronađena bista I.L. Ribara te da će biti vraćena na svoje mjesto.



Obzirom da se više nitko ne javlja za riječ, predsjednik zatvara sjednicu.

Sjednica završila u 16,50 sati.
Zapisnik vodila:
Natalija Vidak


KLASA:   026-02/18-01/182
URBROJ: 251-06-11-03-18-2						
Zagreb,     20. veljače 2018. 


								
								        Predsjednik Vijeća 
                                                                                       	  Gradske četvrti Črnomerec
									
							                 Josip Jelić, mag. ing.

